LĒMUMA PROJEKTS

2023.gada \_\_.maijā Lēmums Nr. \_\_\_\_

**Par Daugavpils valstspilsētas pašvaldības līdzdalības pārvērtēšanu sabiedrībā ar ierobežotu atbildību „Labiekārtošana-D”**

Pamatojoties uz Pašvaldību likuma 10.panta pirmās daļas 9. un 21.punktu, Valsts pārvaldes iekārtas likuma 88.panta septīto daļu, Publiskas personas kapitāla daļu un kapitālsabiedrību pārvaldības likuma 7.pantu, Daugavpils valstspilsētas pašvaldības domes Finanšu komitejas 2023.gada \_\_.\_\_\_\_\_\_\_\_\_ sēdes atzinumu,

**Daugavpils valstspilsētas pašvaldības dome nolemj:**

1. Saglabāt pašvaldības līdzdalību sabiedrībā ar ierobežotu atbildību “Labiekārtošana-D”, vienotais reģistrācijas Nr.41503003033, juridiskā adrese 1. Pasažieru ielā 6, Daugavpilī, LV-5401, izpildoties Valsts pārvaldes iekārtas likuma 88.panta pirmās daļas 1. un 2.punktā minētajiem priekšnosacījumiem.
2. Noteikt sabiedrības ar ierobežotu atbildību “Labiekārtošana - D” vispārējo stratēģisko mērķi: „Nodrošināt Daugavpils valstspilsētas infrastruktūras uzturēšanu, teritorijas labiekārtošanu un sanitāro tīrību, sniedzot pakalpojumus, kas ir svarīgi valsts un pašvaldības administratīvās teritorijas attīstībai, kā arī sekmēt saimniecisko darbību Daugavpils valstspilsētas Ziemeļu rūpnieciskajā zonā un sniegt tai atbalstu”.
3. Uzlikt par pienākumu sabiedrības ar ierobežotu atbildību “Labiekārtošana-D” kapitāla daļu turētāja pārstāvim, Daugavpils valstspilsētas pašvaldības izpilddirektora vietniekam K. Rasim pārskatīt kapitālsabiedrības komercdarbības veidus, ievērojot Konkurences padomes viedokli un SIA „ZAB PricewaterhouseCoopers Legal” sagatavoto Daugavpils valstspilsētas pašvaldības līdzdalības izvērtējumu kapitālsabiedrībā.

Daugavpils valstspilsētas pašvaldības domes priekšsēdētājs A.Elksniņš